การพลิกฟื้นธุรกิจของ โดมิโน่ พิซซ่า
ใครซื้อหุ้น Google และ Amazon ตอนวิกฤตเศรษฐกิจ Subprime ปี 2009 Google ทำจุดต่ำสุด 146.21 เหรียญ และล่าสุด อยู่ที่ 941.41 เหรียญ เพิ่มขึ้นกว่า 544% Amazon ทำจุดต่ำสุด 60.15 เหรียญ และล่าสุด อยู่ที่ 965.90 เหรียญ เพิ่มขึ้นกว่า 1,506% หมายความว่าถ้าเราซื้อหุ้น Amazon 1 ล้านบาท ตอนนี้เราจะมีเงิน 16 ล้านบาท
13 ก.ย. 2560

ใครซื้อหุ้น Google และ Amazon ตอนวิกฤตเศรษฐกิจ Subprime ปี 2009
Google ทำจุดต่ำสุด 146.21 เหรียญ และล่าสุด อยู่ที่ 941.41 เหรียญ เพิ่มขึ้นกว่า 544%
Amazon ทำจุดต่ำสุด 60.15 เหรียญ และล่าสุด อยู่ที่ 965.90 เหรียญ เพิ่มขึ้นกว่า 1,506%
หมายความว่าถ้าเราซื้อหุ้น Amazon 1 ล้านบาท ตอนนี้เราจะมีเงิน 16 ล้านบาท
แล้วมีหุ้นตัวไหนได้กำไรมากกว่า Amazon บ้างไหม?
มีหุ้น Pizza อยู่บริษัทหนึ่ง ที่ตอนนั้นไม่ค่อยมีใครสนใจชื่อ Domino’s Pizza (DPZ) ราคาหุ้นทำจุดต่ำสุด 5.61 เหรียญ และล่าสุด อยู่ที่ 186.43 เหรียญเพิ่มขึ้นกว่า 3,223%
ถ้าเราซื้อหุ้นนี้ด้วยเงิน 1 ล้าน ตอนนี้เราจะมีเงิน 33 ล้านบาท
เกิดอะไรขึ้นกับ โดมิโน่ พิซซ่า ทำไมกิจการร้านพิซซ่าถึงสร้างความมั่งคั่งให้ผู้ถือหุ้นได้มากขนาดนี้?
จุดเปลี่ยน Business Model ของ DPZ ต้องย้อนกลับไปในช่วงปลายปี 2009 ซึ่งเป็นช่วงเวลาที่ทางผู้บริหารยอมรับว่า Pizza ของพวกเขารสชาติไม่ถูกใจผู้บริโภค ซึ่งผู้บริโภคชื่นชอบรสชาติของ Pizza Hut มากกว่า
ดังนั้น ผู้บริหารของ DPZ จึงตัดสินใจยกเลิก Pizza สูตรดั้งเดิมพร้อมทั้งเปิด website ชื่อ 
 ให้ผู้คนที่ได้ลอง Pizza สูตรใหม่มาแสดงความเห็นได้เต็มที่ซึ่งจะไม่มีการตัดทอนเนื้อหาแต่อย่างใด
ผลปรากฎว่า การยอมรับผิดและรับฟังความเห็นของลูกค้าที่มีทั้งชมและตำหนิทำให้ DPZ ได้รับความสนใจจากลูกค้ามากขึ้น และบริษัทก็นำข้อมูลที่ได้ไปพัฒนาผลิตภัณฑ์ และบริการอย่างต่อเนื่อง
ไม่ว่าจะเป็นการเพิ่มเมนูและสูตรผสมใหม่ๆ การบริหารจัดการ Supply Chain รวมไปถึงการพัฒนา apps ที่สามารถให้ผู้บริโภคออกแบบ Pizza ของพวกเขาเองได้ พร้อมทั้งคงจุดแข็งของพวกเขาไว้คือ การส่ง Pizza ที่ไปถึงมือผู้บริโภคอย่างรวดเร็ว
เมื่อเร็วนี้ๆ DPZ ได้ทำการทดสอบรถยนต์ส่ง Pizza โดยไม่ต้องใช้คนขับ (Self-Driving Delivery) โดยร่วมมือกับค่ายรถยนต์ Ford ซึ่งเมื่อรถยนต์ส่ง Pizza ไปถึงที่อยู่ของผู้สั่ง Pizza แล้วผู้สั่งเพียงแค่กด Pin Number (หมายเลขโทรศัพท์ 4 ตัวท้าย) กระจกรถยนต์จะเปิดขึ้นเพื่อให้ผู้สั่งหยิบ Pizza ออกไป ซึ่งนับเป็นการพัฒนา ปรับปรุง การส่ง Pizza ของ DPZ นอกจากการใช้โดรนและโรบอท ที่ DPZ เคยทำมาแล้ว
ณ สิ้นไตรมาสที่ 2 ปี 2017 DPZ มีสาขาทั้งหมด 14,217 แห่ง แบ่งเป็นในอเมริกา 5,438 แห่ง และในต่างประเทศ 8,779 แห่ง
เรื่องที่น่าทึ่งของ DPZ คือ การทำยอดขายต่อสาขาเดิม (Same Store Sale Growth:SSSG) เติบโตถึง 25 ไตรมาสติดต่อกันในอเมริกาและ 94 ไตรมาสติดต่อกันในตลาดต่างประเทศ
ปี 2014 DPZ มีรายได้ 1.99 พันล้านดอลลาร์ กำไร 163 ล้านเหรียญ
ปี 2015 DPZ มีรายได้ 2.22 พันล้านดอลลาร์ กำไร 193 ล้านเหรียญ
ปี 2016 DPZ มีรายได้ 2.47 พันล้านดอลลาร์ กำไร 215 ล้านเหรียญ
ต้องบอกว่า สำหรับคนกิน Pizza ของ DPZ คงจะมีความสุขจากรสชาติที่ DPZ ได้พัฒนาและปรับปรุงขึ้นมาใหม่
แต่สำหรับคนลงทุนในหุ้น DPZ มาตั้งแต่ปี 2009 ก็คงจะมีความสุขไม่แพ้คนกิน Pizza ของ DPZ อย่างแน่นอน
การทำธุรกิจในบางครั้ง เราอย่ามั่นใจเกินไปว่า สินค้าของเราดีกว่าคู่แข่งไปหมดซะทุกอย่าง ถ้าเรายึดติดกับความดีของเรา และมองข้ามจุดด้อยของตัวเอง เมื่อนั้นหายนะก็จะมาถึงเราในไม่ช้า
ในขณะที่ทุกคนกำลังพยายามเสริมจุดเด่นให้สินค้าของตัวเอง
ในทางกลับกัน..
การเปิดใจ ยอมรับว่าตัวเองมีจุดด้อย แล้วแก้ไขปัญหา อาจเป็นวิธีหนึ่งที่ช่วยให้เราพลิกฟื้นธุรกิจได้..